ቤትኪንግ የኢትዮጵያ ፕሪምየር ሊግ ሰባተኛ ሳምንት ቁጥሮች እና ዕውነታዎች
በሰባተኛው ሳምንት ቤትኪንግ የኢትዮጵያ ፕሪምየር ሊግ ላይ የተመዘገቡ ቁጥራዊ መረጃዎች አና ዕውነታዎችን እንደሚከተለው አሰናድተናል።– በሰባተኛው ሳምንት በተደረጉ ስድስት ጨዋታዎች 14 ጎሎች ተቆጥረዋል። በአማካይ 2.3 ጎሎች የተመዘገቡበት ይህ ሳምንትም የውድድር ዓመቱ ከተጀመረ ወዲህ ዝቅተኛው የጎል መጠን ሆኖ ተመዝግቧል።– ቅዱስ ጊዮርጊስ እና ሲዳማ ቡና (3) በርካታ ጎሎችን ያስቆጠሩ ቡድኖች ሲሆኑ ድቻ፣ ሰበታ፣ ሆሳዕና እና አዳማ ጎል ሳያስቆጥሩ የወጡ ቡድኖች ናቸው።– ከተቆጠሩት 14 ጎሎች መካከል አንድ በፍፁም ቅጣት ምት (ጌታነህ) እና አንድ በቅጣት ምት (ሲዲቤ) እንዲሁም አንድ ከማዕዘን ከተሻማ (ጌታነህ) ጎሎች ውጪ ሌሎቹ 11 ጎሎች የተቆጠሩት በክፍት ጨዋታ ነው።– ከአስራ አራቱ ጎሎች መካከል ሦስት ጎሎች የተቆጠሩት ከሳጥን ውጪ ተመትተው ሲሆን ሌሎቹ 11 ጎሎች ከሳጥን ውስጥ የተገኙ ናቸው።– 11 ተጫዋቾች በዚህ ሳምንት ጎል ማስቆጠር ችለዋል። ጌታነህ በሦስት ቀዳሚ ሲሆን ሲዲቤ ሁለት አስቆጥሯል። ሌሎቹ ዘጠኝ ተጫዋቾች አንድ አንድ አስቆጥረዋል።– በዚህ ሳምንት ጎል ካስቆጠሩት መካከል ቤካም አብደላ በዓመቱ ለመጀመርያ ጊዜ ባደረገው ጨዋታ ያስቆጠረው ነው።– ከጎል አስቆጣሪዎች ጋር በተያያዘ ሀብታሙ ገዛኸኝ፣ ማማዱ ሲዲቤ፣ ቤካም አብደላ፣ ኤፍሬም አሻሞ እና ሳለአምላክ ተገኝ የመጀመርያ የውድድር ዓመት ጎላቸውን ያስቆጠሩ ተጫዋቾች ናቸው።– ዘጠኝ ተጫዋቾች ለጎሎች በማመቻቸት ቀጥተኛ ተሳትፎ አድርገዋል ከነዚህ መካከል አቤል ያለው የውድድር ዘመኑን ስድስተኛ አሲስት ማስመዝገብ ችሏል።– ጎል በማስቆጠር እና በማመቻቸት የሳምንቱ ብቸኛ ተጫዋች ማማዱ ሲዲቤ ነው። ማሊያዊው የሲዳማ ቡና አጥቂ ሁለት አስቆጥሮ አንድ አመቻችቷል።– ሙጂብ ቃሲም፣ ሮባ ወርቁ፣ መስፍን ታፈሰ እና ሄኖክ አየለ በተከታታይ ጨዋታ ጎል አስቆጥረዋል።– በሰባተኛው ሳምንት በተደረጉ ጨዋታዎች 21 የማስጠንቀቂያ ካርዶች የተመዘዙ ሲሆን የቀይ ካርድ በዚህ ሳምንት ላይ አልተመዘዘም።– የባህር ዳር እና ሀዋሳ ጨዋታ ስድስት ካርዶች ተመዘውበት የሳምንቱን ከፍተኛ ቁጥር ሲያስተናግድ ቅዱስ ጊዮርጊስ፣ ወላይታ ድቻ እና አዳማ ከተማ ምንም የማስጠንቀቂያ ካርድ ያልተመለከቱ ቡድኖች ናቸው።– ተስፋዬ አለባቸው የዓመቱን አራተኛ የማስጠንቀቂያ ካርድ ተመልክቷል። ይህም ከሀብታሙ ሸዋለም እና ሱራፌል ዳኛቸው ጋር ከፍተኛው ቁጥር ነው።– ሱራፌል ዳኛቸው በአራት ተከታታይ ጨዋታዎች ላይ የማስጠንቀቂያ ካርድ ከተመለከተ በኋላ ባለፉት ሦስት ተከታታይ ጨዋታዎች ሳይመለከት ወጥቷል።– ሙጂብ ቃሲም በተከታታይ አምስት ጨዋታዎች ላይ ጎል አስቆጥሯል። የፋሲል ከነማው አጥቂ ሆሳዕና፣ ሲዳማ ቡና፣ ባህር ዳር፣ ወላይታ ድቻ እና ጅማ አባ ጅፋር ላይ ማስቆጠር ችሏል።– ቅዱስ ጊዮርጊስ እስካሁን ባደረጋቸው ስድስት ተከታታይ ጨዋታዎች በሙሉ ጎል አስተናግዷል። እርካሁን ያስተናገደው የጎል መጠን (10) በተሰረዘው የውድድር ዓመት በ17 ጨዋታ ከተቆጠረበት (13) ጋር ሊስተካከል ሦስት ጎሎች ብቻ ቀርቶታል።– በዘጠኝ ጎሎች የሊጉ ከፍተኛ ጎል አስቆጣሪነትን እየመራ የሚገኘው ሙጂብ ቃሲም ከ7 የሊጉ ቡድኖች የበለጠ ጎሎች ለብቻው አስቆጥሯል።